ระเบียบธนาคารแห่งประเทศไทยที่ ฝฝต. 1 /2551ว่าด้วยการโอน การวางหลักประกัน การจํานําตราสารหนี้ และการเปลี่ยนแปลงทะเบียนตราสารหนี้ พ.ศ. 2551-------------------------------อื่นๆ - 1. เหตุผลในการออกระเบียบ โดยที่หน่วยงานของรัฐบางหน่วยงานได้ทําการระคมเงินกู้โดยวิธีการออกตราสารหนี้และได้มอบหมายให้ธนาคารแห่งประเทศไทยเป็นนายทะเบียน พร้อมทั้งมีการอ้างอิงถึงระเบียบของนายทะเบียนสําหรับการดําเนินการอันเกี่ยวกับทะเบียนตราสารหนี้นั้น ซึ่งในปัจจุบันระเบียบของธนาคารแห่งประเทศไทยที่จะรองรับการปฏิบัติหน้าที่ดังกล่าวยังมีเนื้อหาและหลักเกณฑ์ที่ไม่ครอบคลุมเพียงพอ ประกอบกับการที่กระทรวงการคลังได้ออกกฎกระทรวง กําหนดหลักเกณฑ์วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกันพ.ศ. 2550 อันมีผลต่อการดําเนินงานของธนาคารแห่งประเทศไทยในฐานะนายทะเบียนอยู่ด้วยจึงสมควรออกระเบียบนี้ เพื่อกําหนดหลักเกณฑ์บางประการ อันเกี่ยวกับการดําเนินงานของนายทะเบียนให้ชัดเจนยิ่งขึ้นอื่นๆ - 2. อํานาจตามกฎหมาย อาศัยอํานาจตามความในมาตรา 31 แห่งพระราชบัญญัติธนาคารแห่งประเทศไทย พ.ศ. 2485 ประกอบกับมาตรา 12 (17) แห่งพระราชกฤษฎีกากําหนดกิจการธนาคารแห่งประเทศไทย พ.ศ. 2485 และที่แก้ไขเพิ่มเติมอื่นๆ - 3. ยกเลิก ประกาศธนาคารแห่งประเทศไทย เรื่อง การโอนกรรมสิทธิ์หรือการจํานําพันธบัตรที่ธนาคารแห่งประเทศไทยเป็นนายทะเบียน ลงวันที่ 9 ธันวาคม 2541อื่นๆ - 4. เนื้อหา ข้อ 1 ในระเบียบนี้ "ธนาคาร" หมายถึง ธนาคารแห่งประเทศไทย ในฐานะนายทะเบียน "ตราสารหนี้" หมายถึง ตั๋วเงินคลัง ตั๋วสัญญาใช้เงิน พันธบัตร หุ้นกู้ และตราสารอื่นที่มีผลก่อให้เกิดหนี้ตามที่คณะกรรมการนโยบายและกํากับการบริหารหนี้สาธารณะกําหนด และให้หมายความรวมถึงตราสารหนี้ที่ออกในระบบไร้ใบตราสารด้วย ทั้งนี้ ตราสารที่กล่าวมาเป็นตราสารซึ่งธนาคารเป็นนายทะเบียนและตัวแทนการจ่ายเงิน "ศูนย์รับฝาก" หมายถึง บริษัท ศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์จัดตั้งขึ้น หรือได้รับอนุญาตจากคณะกรรมการกํากับหลักทรัพย์และตลาดหลักทรัพย์ เพื่อประกอบการศูนย์กลางการให้บริการรับฝากและถอนหลักทรัพย์ "การวางหลักประกัน" หมายถึง การโอนกรรมสิทธิ์ในตราสารหนี้ให้แก่ผู้รับหลักประกัน เพื่อใช้เป็นหลักประกันในการทําธุรกรรมต่าง ๆ กับหน่วยงานราชการหรือองค์กรภาครัฐ ข้อ 2 การโอนกรรมสิทธิ์ตราสารหนี้ ผู้โอนและผู้รับโอน ยื่นหนังสือขอโอนกรรมสิทธิ์ตามแบบที่ธนาคารกําหนดพร้อมแนบตราสารหนี้ต้นฉบับ และเอกสารหลักฐานที่เกี่ยวข้อง ดังต่อไปนี้ 2.1 เอกสารแสดงตัวกรณีบุคคลธรรมดา 2.1.1 บัตรประจําตัวประชาชน หรือใบสําคัญประจําตัวคนต่างต้าวหรือหนังสือเดินทาง หรือบัตรอื่นที่ทางราชการออกให้ พร้อมสําเนาที่ลงลายมือชื่อรับรองสําเนาถูกต้อง 2.1.2 ในกรณีกระทําการแทนผู้เยาว์ นอกจากหลักฐานตามข้อ 2.1.1 แล้วให้ใช้ทะเบียนบ้านที่มีชื่อผู้เยาว์หรือสูติบัตรของผู้เยาว์ หรือใบสําคัญประจําตัวคนต่างด้าวหรือหนังสือเดินทางของผู้เยาว์ พร้อมสําเนาที่ผู้แทนโดยชอบธรรมได้ลงลายมือชื่อรับรองสําเนาถูกต้องถ้าผู้เยาว์นั้นมีอายุครบ 15 ปี ขึ้นไป ให้ใช้หลักฐานตามข้อ 2.1.1 ของผู้เยาว์ 2.2 เอกสารแสดงตัวกรณีนิติบุคคล ในกรณีที่ติดต่อกับธนาคารเป็นครั้งแรกหรือมีการเปลี่ยนแปลงชื่อนิติบุคคลหรือเปลี่ยนแปลงผู้มีอํานาจลงลายมือชื่อผูกพันนิติบุคคล หรือเป็นกรณีที่นิติบุคคลที่ยังไม่เคยให้ข้อมูลหรือตัวอย่างลายมือชื่อกับธนาคารจะต้องนําส่งเอกสารดังต่อไปนี้ 2.2.1 หนังสือรับรองที่ออกโดยกระทรวงพาณิชย์ หรือหนังสือแสดงความเป็นนิติบุคคลที่ออกโดยส่วนราชการ 2.2.2 หนังสือตัวอย่างลายมือชื่อของผู้มีอํานาจลงลายมือชื่อผูกพันนิติบุคคลพร้อมสําเนาบัตรประจําตัวประชาชนที่ลงลายมือชื่อรับรองสําเนาถูกต้องของบุคคลนั้น 2.2.3 ในกรณีที่นิติบุคคลนั้น จะแต่งตั้งตัวแทนเพื่อทําธุรกรรมทุกอย่างเกี่ยวกับตราสารหนี้ทุกประเภท จะต้องใช้หนังสือมอบอํานาจ พร้อมสําเนาบัตรประจําตัวประชาชนของผู้รับมอบอํานาจที่ลงลายมือชื่อรับรองสําเนาถูกต้อง เพื่อใช้ประกอบกับหลักฐานตามข้อ 2.2.1 และ 2.2.2 ด้วย 2.3 สําเนาสมุดบัญชีเงินฝาก (ที่ไม่ใช่เงินฝากประจํา) กรณีที่เป็นการติดต่อกับธนาคารครั้งแรกและยังไม่เคยแจ้งบัญชีที่จะนําส่งดอกเบี้ย หรือกรณีที่ต้องการเปลี่ยนแปลงบัญชีสําหรับนําส่งดอกเบี้ย 2.4 กรณีอื่น ๆ นอกจากข้อ 2.1 และ 2.2. เช่น การกระทําในฐานะผู้อนุบาลหรือผู้พิทักษ์ หรือเป็นการ โอนตราสารหนี้อันเนื่องมาจากการรับมรดก หรือโดยคําสั่งศาล ให้ธนาคารเป็นผู้วินิจฉัยสั่งการ และเรียกหลักฐานอื่นใดเพื่อประกอบการพิจารณาได้ตามสมควร เมื่อธนาคารได้ตรวจสอบความถูกต้องแล้วจะบันทึกการโอนกรรมสิทธิ์และลงลายมือชื่อกํากับในตราสารหนี้นั้น และส่งมอบให้แก่ผู้รับโอน ข้อ 3 การวางหลักประกัน ธนาคาร จะรับดําเนินการทางทะเบียนเฉพาะในกรณีที่เป็นการวางหลักประกันแก่หน่วยงานราชการหรือองค์กรภาครัฐเท่านั้น ทั้งนี้ ให้ผู้วางหลักประกันและผู้รับหลักประกันยื่นหนังสือขอโอนตราสารหนี้เป็นหลักประกันตามแบบที่ธนาคารกําหนดพร้อมแนบตราสารหนี้ต้นฉบับ และเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้ว จะบันทึกการ โอนกรรมสิทธิ์เพื่อเป็นหลักประกันและลงลายมือชื่อกํากับในตราสารหนี้นั้น และส่งมอบให้แก่ผู้รับหลักประกัน ข้อ 4 การจํานําตราสารหนี้ ผู้จํานําและผู้รับจํานํายื่นหนังสือขอจํานําสิทธิในตราสารหนี้ตามแบบที่ธนาคารกําหนดพร้อมแนบตราสารหนี้ต้นฉบับ และเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้ว จะบันทึกการจํานําและลงลายมือชื่อกํากับในตราสารหนี้นั้น และส่งมอบให้แก่ผู้รับจํานํา ข้อ 5 การถอนหรือการบังคับหลักประกัน เมื่อการวางหลักประกันระงับสิ้นไป ให้ผู้รับหลักประกันและผู้วางหลักประกันยื่นหนังสือขอโอนกรรมสิทธิ์ตราสารหนี้ที่เป็นหลักประกันคืนตามแบบที่ธนาคารกําหนดพร้อมแนบตราสารหนี้ต้นฉบับ และเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้วจะบันทึกการโอนกรรมสิทธิ์ที่เป็นหลักประกันคืนและลงลายมือชื่อกํากับในตราสารหนี้นั้น และส่งมอบให้แก่ผู้วางหลักประกัน เมื่อผู้รับหลักประกันมีหนังสือแจ้งขอบังคับหลักประกัน เนื่องจากผู้วางหลักประกันไม่ปฏิบัติตามสัญญา และธนาคาร ได้ตรวจสอบความถูกต้องแล้วจะดําเนินการบันทึกการเปลี่ยนแปลงทางทะเบียนตามที่ผู้รับหลักประกันแจ้ง ข้อ 6 การถอนจํานําตราสารหนี้ เมื่อการจํานําได้ระงับสิ้นไป ให้ผู้จํานําติดต่อธนาคารขอถอนการจํานํา โดยจัดทําหนังสือขอถอนจํานําพร้อมแนบหนังสือให้ความยินยอมถอนจํานําตามแบบที่ธนาคารกําหนดซึ่งผู้รับจํานําได้ลงนามให้ความยินยอมไว้แล้วพร้อมแนบตราสารหนี้ต้นฉบับ และเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้ว จะบันทึกการถอนการจํานําและลงลายมือชื่อกํากับในตราสารหนี้นั้น และส่งมอบให้แก่ผู้จํานํา ข้อ 7 การบังคับจํานําตราสารหนี้ เมื่อดําเนินการบังคับจํานําตามกฎหมายและหลักเกณฑ์อื่น ๆ ที่เกี่ยวข้องแล้วให้ผู้รับจํานํายื่นเอกสารและหลักฐานให้แก่ธนาคาร ได้แก่ สําเนาหนังสือทวงหนี้จากผู้รับจํานําถึงผู้จํานํา สําเนาหนังสือแจ้งผู้จํานําเรื่องการขายทอดตลาด บันทึกผลการประมูลขายทอดตลาดของผู้รับจํานํา และหลักฐานอื่น ๆ ตามที่ธนาคารจะกําหนด เมื่อธนาคารตรวจสอบเอกสารและหลักฐานถูกต้องครบถ้วนแล้ว จะจดทะเบียนเปลี่ยนชื่อผู้ถือกรรมสิทธิ์เป็นชื่อผู้ที่ประมูลตราสารหนี้ได้ ข้อ 8 การขอเปลี่ยนแปลงทะเบียนตราสารหนี้ และอื่น ฯ 8.1 การขอแก้ไขชื่อ หรือชื่อสกุลที่จดทะเบียน ผู้ถือกรรมสิทธิ์ยื่นคําขอเปลี่ยนแปลงทะเบียนประวัติหรือมีหนังสือถึงธนาคารขอแก้ไขชื่อหรือชื่อสกุลพร้อมแนบตราสารหนี้ต้นฉบับและหลักฐานที่เกี่ยวข้องตามข้อ 2 และเอกสารการเปลี่ยนแปลงชื่อหรือชื่อสกุลพร้อมสําเนาลงลายมือชื่อรับรองสําเนาถูกต้อง เมื่อธนาคารได้ตรวจสอบความถูกต้องแล้วจะบันทึกแก้ไขชื่อหรือชื่อสกุลในตราสารหนี้นั้น 8.2 การขอแจ้งเปลี่ยนแปลงบัญชีสําหรับนําส่งดอกเบี้ยหรือแจ้งเปลี่ยนแปลงที่อยู่ ผู้ถือกรรมสิทธิ์ยื่นคําขอเปลี่ยนแปลงทะเบียนประวัติ หรือมีหนังสือถึงธนาคารขอแก้ไขบัญชีสําหรับนําส่งดอกเบี้ย หรือแจ้งเปลี่ยนแปลงที่อยู่พร้อมแนบหลักฐานที่เกี่ยวข้องตามข้อ 2 เมื่อธนาคารได้ตรวจสอบความถูกต้องแล้วจะบันทึกแก้ไขบัญชีสําหรับนําส่งดอกเบี้ยหรือที่อยู่สําหรับการติดต่อ 8.3 การขอแบ่งแยกหรือยุบรวมตราสารหนี้ ผู้ถือกรรมสิทธิ์ยื่นคําร้องหรือมีหนังสือถึงธนาคารขอแบ่งแยกหรือยุบรวมตราสารหนี้ โดยระบุจํานวนเงินและจํานวนฉบับที่ต้องการพร้อมแนบตราสารหนี้ต้นฉบับและเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้วจะดําเนินการแบ่งแยกหรือยุบรวมตราสารหนี้ 8.4 การขอออกตราสารหนี้ฉบับใหม่แทนฉบับเดิมที่ชํารุด ผู้ถือกรรมสิทธิ์ยื่นคําร้องหรือมีหนังสือถึงธนาคารขอออกตราสารหนี้ฉบับใหม่แทนฉบับเดิมที่ชํารุดพร้อมแนบตราสารหนี้ที่ชํารุดและเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้วจะดําเนินการออกตราสารหนี้ฉบับใหม่ให้8.5 การขอออกตราสารหนี้ฉบับใหม่แทนฉบับเดิมที่ สูญหาย ผู้ถือกรรมสิทธิ์ขึ้นคําร้องหรือมีหนังสือถึงธนาคารขอออกตราสารหนี้ฉบับใหม่แทนฉบับเดิมที่สูญหายพร้อมแนบใบรับแจ้งความของพนักงานสอบสวนและเอกสารหลักฐานที่เกี่ยวข้องเช่นเดียวกับข้อ 2 เมื่อธนาคารได้ตรวจสอบความถูกต้องแล้วจะดําเนินการออกตราสารหนี้ฉบับใหม่ให้ ข้อ 9 อื่นๆ 9.1 การโอนกรรมสิทธิ์ การวางหลักประกัน การจํานําตราสารหนี้ หรือการเปลี่ยนแปลงรายการในทะเบียนสามารถกระทําได้ ยกเว้น ในช่วงวันปิดพักทะเบียนซึ่งกําหนดดังนี้ 9.1.1 ตราสารหนี้ระยะสั้นที่มีอายุของตราสารไม่เกิน 1 ปีนับแต่วันที่ออกตราสารนั้น กําหนดวันปิดพักทะเบียนในช่วงระยะเวลา 1 วันทําการของธนาคารก่อนวันถึงกําหนดชําระคืนต้นเงิน 9.1.2 ตราสารหนี้ระยะยาวที่มีอายุของตราสารตั้งแต่ 1 ปีขึ้นไปนับแต่วันที่ออกตราสารนั้น กําหนดวันปิดพักทะเบียนในช่วงระยะเวลา 10 วันก่อนวันถึงกําหนดชําระคืนต้นเงิน 9.1.3 ตราสารหนี้ระยะยาวที่มีอายุของตราสารตั้งแต่ 1 ปีขึ้นไปนับแต่วันที่ออกตราสารนั้น และเป็นตราสารนี้ประเภทออมทรัพย์ ตามประกาศของผู้ออกตราสาร กําหนดวันปิดพักทะเบียนในช่วงระยะเวลา 30 วันก่อนวันถึงกําหนดชําระคืนต้นเงิน 9.2 ธนาคารจะจ่ายดอกเบี้ยของตราสารหนี้ในแต่ละงวด ให้กับผู้ถือกรรมสิทธิ์โดยถือตามรายชื่อทางทะเบียน หรือตามที่ผู้ถือกรรมสิทธิ์กําหนด ณ วันทําการสุดท้ายของธนาคารก่อนถึงช่วงระยะเวลา 10 วันก่อนวันถึงกําหนดชําระดอกเบี้ย สําหรับตราสารหนี้ประเภทออมทรัพย์จะถือตามรายชื่อทางทะเบียนหรือตามที่ผู้ถือกรรมสิทธิ์กําหนด ณ วันทําการสุดท้ายของธนาคารก่อนถึงช่วงระยะเวลา 30 วันก่อนวันถึงกําหนดชําระดอกเบี้ย ทั้งนี้ เป็นไปตามประกาศของผู้ออกตราสาร สําหรับตราสารหนี้ที่ฝากอยู่กับศูนย์รับฝาก การจ่ายดอกเบี้ยหรือการชําระคืนต้นเงินของตราสารหนี้ให้ใช้รายชื่อตามที่ศูนย์รับฝากแจ้งแก่ธนาคาร 9.3 กรณีผู้เกี่ยวข้องจะทําการโอนกรรมสิทธิ์ การวางหลักประกัน การจํานําการถอนจํานํา หรือการทํานิติกรรมหรือธุรกรรมที่เกี่ยวข้องกับตราสารหนี้ หากผู้เกี่ยวข้องไม่สามารถมาดําเนินการด้วยตนเองได้และได้เคยให้ตัวอย่างลายมือชื่อของตนเองไว้ต่อธนาคารแล้วผู้เกี่ยวข้องสามารถจัดทําหนังสือมอบอํานาจให้บุคคลอื่นมาดําเนินการแทนได้ พร้อมแนบบัตรประจําตัวประชาชนและสําเนาที่ลงลายมือชื่อรับรองสําเนาถูกต้องของผู้มอบอํานาจ และบัตรประจําตัวประชาชนพร้อมสําเนาที่ลงลายมือชื่อรับรองสําเนาถูกต้องของผู้รับมอบอํานาจด้วย 9.4 ค่าธรรมเนียมในการโอนกรรมสิทธิ์ การวางหลักประกัน การจํานํา การถอนจํานํา หรือทํานิติกรรมหรือธุรกรรมต่าง ๆ กับธนาคาร ให้เป็นไปตามอัตราที่ธนาคารประกาศกําหนด 9.5 ธนาคารสงวนสิทธิที่จะไม่รับดําเนินการโอนกรรมสิทธิ์ วางหลักประกันหรือจํานํา ถอนหลักประกันหรือถอนจํานํา บังคับหลักประกัน หรือบังคับจํานํา หรือธุรกรรมใด ๆ อันเกี่ยวกับตราสารหนี้ ให้กับบุคคลที่ฝ่าฝืนหรือไม่ปฏิบัติตาม หรือมีพฤติกรรมหลีกเลี่ยงระเบียบธนาคารแห่งประเทศไทย หรือกฎหมาย หรือมีเหตุไม่สมควรประการอื่น ข้อ 10 ในกรณีที่ระเบียบนี้มิได้กําหนดวิธีปฏิบัติไว้หรือมีปัญหาเกี่ยวกับการปฏิบัติให้เป็นไปตามระเบียบนี้ ให้ธนาคารมีอํานาจดําเนินการและวินิจฉัยสั่งการได้ตามสมควรอื่นๆ - 5. วันเริ่มต้นบังคับใช้ ตั้งแต่วันที่ 21 มกราคม 2551ผู้มีอํานาจลงนาม - ประกาศ ณ วันที่ 18 มกราคม 2551 (นางธาริษา วัฒนเกส)ผู้ว่าการธนาคารแห่งประเทศไทย